CHAMEERA2
మూడో టెస్టుకి శ్రీలంక జట్టు ప్రకటన
కొలంబో: భారత్‌ చేతిలో వరుసగా రెండు టెస్టుల్లో ఓడిపోయి సిరీస్‌ చేజార్చుకున్న శ్రీలంక కనీసం చివరి టెస్టులోనైనా గెలిచి సొంతగడ్డపై పరువు నిలుపుకోవాలని ఆశిస్తోంది. శనివారం నుంచి మూడో టెస్టు ప్రారంభం కానున్న నేపథ్యంలో కోహ్లీసేనతో తలపడే జట్టును లంక బోర్డు అధికారులు ప్రకటించారు. జట్టులోకి ఇద్దరు పేస్‌ బౌలర్లని తీసుకుంది. కొలంబో టెస్టులో గాయ పడిన గుణతిలక, రంగనా హెరాత్‌ స్థానంలో చమీర, లాహిరు గామేజ్‌ని మూడో టెస్టు కోసం తీసుకుంటున్నట్లు ప్రకటించింది. శ్రీలంక తరుపున అత్యధిక వికెట్లు తీసిన రెండో బౌలర్‌గా ఉన్న సీనియర్‌ స్పిన్నర్‌ హెరాత్‌ వెన్నునొప్పితో దూర మవడం ఆజట్టుని ప్రస్తుతం కంగారు పెడుతోంది.
గంటకి 140కి.మీ వేగంతో బంతులు విసిరే చమీరా, గత ఏడాది ఇంగ్లాండ్‌తో సిరీస్‌ అనం తరం వెన్నునొప్ప కారణంగా జట్టుకి దూర మయ్యాడు. అనంతరం దక్షిణాఫ్రికా పర్యటనకి ఎంపికైనా,నిలకడగా ప్రదర్శన చేయలేకపోవడంతో మళ్లీ జట్టులో చోటు కోల్పోయాడు. అతని వేగం తగ్గిందని…ఇంకా పూర్తి స్థాయిలో ఫిట్‌నెస్‌ సాధించలేదనే కారణాలతో శ్రీలంక అతడ్ని పక్కన పెడుతూ వచ్చింది. అయితేచివరి టెస్టులో అతడికి అవకాశమిచ్చి భారత్‌ బ్యాట్స్‌మెన్‌కి షాకివ్వాలని లంకేయులు వ్యూహం రచిస్తున్నారు. అతనితో పాటు ఇంతవరకు ఒక టెస్టు కూడా ఆడని ఫాస్ట్‌ బౌలర్‌ లాహిరు గామేజ్‌ని కూడా టీమిండియాపై ప్రయోగించనున్నట్లు తెలుస్తోంది. కొత్త బౌలర్‌ బౌలింగ్‌ను అర్థం చేసుకునేం దుకు కొంత సమయం పడుతుంది. ఇప్పటికే ముగిసిన రెండు టెస్టుల్లోనూ భారత్‌ తొలి ఇన్నింగ్స్‌లోనే 600 పైచిలుకు పరుగులు చేసిన విషయం తెలిసిందే.
జట్టు : దినేశ్‌ ఛండీమాల్‌ (కెప్టెన్‌), ఏంజెలో మాథ్యూస్‌, ఉపుల్‌ తరంగ, దిముత్‌ కరుణరత్నే, నిరోషాన్‌ డిక్వెలా (వికెట్‌ కీపర్‌), కుశాల్‌ మెండీస్‌, ధనుంజ, డిసెల్వా, లాహిరు కుమారా, విశ్వా ఫెర్నాండో, దిల్రువన్‌ పెరీరా, మలింద పుష్ప కుమరా, సందకన్‌, లాహిరు తిరిమన్నె, దుష్మంత చమీర, లాహిరు గమేజ్‌.